วงเวียนลี

ภาพมุมสูงของวงเวียนลีเมื่อเดือนมกราคม 2017 ราวสี่เดือนก่อนรูปปั้นของนายพลลีบนยอดเสาจะถูกรื้อถอนออก
วงเวียนลี (Lee Circle) เป็นวงเวียนจราจรในเมืองนิวออร์ลีนส์ รัฐลุยเซียนา ตรงกลางของวงเวียนเป็นเสาซึ่งในอดีตเคยตั้งรูปปั้นบรอนซ์ของนายพลกองทัพคอนเฟเดอเรท รอเบิร์ท อี. ลี ผลงานของอะเล็กซานเดอร์ ดอยล์ ประติมากรผู้มีชื่อเสียงด้านการทำงานประติมากรรมของบุคคลจากสงครามกลางเมืองสหรัฐ วงเวียนลีเป็นจุดตัดระหว่างถนนเซนต์ชาลส์ กับถนนฮอเวิร์ด ก่อนที่รูปปั้นของนายพลลีจะถูกนำมาตั้ง วงเวียนนี้เป็นที่รู้จักในชื่อ วงเวียนตีโวลี (Tivoli Circle; Place du Tivoli) ปัจจุบันวงเวียนลีเป็นศูนย์กลางของเมืองและเป็นจุดสำคัญสำหรับผู้เข้าชมเทศกาลมาร์ดิกรา

**ข้อถกเถียงกรณีเปลี่ยนชื่อ**
เมื่อวันที่ 31 กรกฎาคม 1877 ชื่อของ "ลีเพลส" (Lee Place) ภายใน "วงเวียนตีโวลี" (Tivoli Circle) ได้ขึ้นทะเบียนภายใต้เทศบัญญัติเอ เอส ที่ 4964 (Ordinance A.S. 4064) อันหมายความว่าในทางนิตินัยแล้ววงเวียนนั้นมีชื่อว่าวงเวียนตีโวลี ในขณะที่พื้นที่เปิดภายในวงเวียนที่เรียกว่าลีเพลส และไม่มีการระบุชื่อวงเวียนลีปรากฏในเอกสารทางกฎหมาย
ผู้แทนดนตรีแจ๊สนวิออร์ลีนส์ วินทัน มาร์เซลิส ได้ออกมาเรียกร้องตั้งแต่ปี 2014 ให้รื้อถอนรูปปั้นของนายพลลีและเปลี่ยนชื่อของวงเวียนลี รวมถึงอนุสรณ์อื่น ๆ ที่เป็นการระลึกถึงผู้ปกครองทาสของกองทัพคอนเฟเดอเรททิ้งเสีย
ในปี 2015 ภายหลังเกิดเหตุกราดยิงที่โบสถ์ชาลสตัน สภาเมืองนิวออร์ลีนส์ได้มีการจัดตั้งคณะกรรมการที่มีคำสั่งเห็นชอบให้ทำการรื้อถอนรูปปั้นของนายพลลี, เจฟเฟอร์ซัน เดวิส และ พี.จี.ที. บัวร์การ์ รวมถึงเสาโอเบลิสก์ที่ระลึกถึง "ยุทธการที่ลิเบอร์ทีเพลส" อย่างไรก็ตาม นายกเทศมนตรี บอบบี จินดอลล์ ต่อต้านคำสั่งนี้ ท้ายที่สุดในวันที่ 17 สิงหาคม 2015 สภาเมืองนิวออร์ลีนส์ได้ลงคะแนนเสียงรื้อถอนอนุสรณ์ทั้งสี่ออกจากพื้นที่สาธารณะ และได้มีองค์การรวมสี่แห่งยื่นร้องต่อศาลให้ยกเลิกการรื้อถอนนี้ทันทีหลังผลลงคะแนนเป็นทางการถูกประกาศ

**การรื้อถอนรูปปั้นนายพลลี**
ภาพขณะการรื้อถอนรูปปั้นนายพลลี
เมื่อวันที่ 18 พฤษภาคม 2017 สภาเมืองนิวออร์ลีนส์ได้ประกาศอย่างเป็นทางการว่ารูปปั้นของนายพลลีจะถูกรื้อถอนออกจากวงเวียนในเวลา 9 นาฬิกาของเช้าวันถัดไป นับเป็นอนุสรณ์ของกองทัพคอนเฟเดอเรทชิ้นสุดท้ายที่ถูกรื้อถอนในสี่ชิ้นของนิวออร์ลีนส์ การรื้อถอนรูปปั้นเสร็จสมบูรณ์ในวันที่ 19 พฤษภาคม เวลา 18 นาฬิกา ตามเวลาท้องถิ่น

**อ้างอิง**

**แหล่งข้อมูลอื่น**
 cite book|editor1-last=Brock|editor1-first=R. A.|title=Southern Historical Society Papers|volume=14|date=1886|publisher=Southern Historical Society|pages=62–96|url=https://archive.org/details/southernhistoricv14sout|chapter=Ceremonies Connected with the Unveiling of the Statue of General Robert E. Lee at Lee Circle, New Orleans, February 22, 1884- cite book|editor1-last=Brock|editor1-first=R. A.|title=Southern Historical Society Papers|volume=14|date=1886|publisher=Southern Historical Society|pages=96–99|url=https://archive.org/details/southernhistoricv14sout|chapter=Historical Sketch of the R.E. Lee Monumental Association of New Orleans- location=Boston Published on the occasion of the dedication of the John Hancock Building (now known as K&B Plaza), New Orleans, LA, December 7, 1961.- cite book|last1=Kingsley|first1=Karen|title=Buildings of Louisiana|series=Buildings of the United States|date=2003|publisher=Oxford University Press|location=Oxford|isbn=978-0195159998|pages=112–113- cite news|last1=Larino|first1=Jennifer|title=The history of New Orleans' Lee Circle|url=http://www.nola.com/politics/index.ssf/2015/06/lee_circle_history_new_orleans.html|accessdate=9 July 2015|publisher=The Times-Picayune|date=June 24, 2015|location=New Orleans, LA
หมวดหมู่:สิ่งก่อสร้างในนิวออร์ลีนส์ (รัฐลุยเซียนา)
หมวดหมู่:รอเบิร์ต อี. ลี